google/wiki40b huggingface dataset:
Igor Slobodník

Životopis

Narodil sa v rodine Dušana Slobodníka a Viktórie Slobodníkovej. Je ženatý, má dvoch synov.
Vyštudoval rusistiku a anglistiku na Filozofickej fakulte Univerzity Komenského. Pracoval ako redaktor a novinár v bratislavskej redakcii ČSTK a týždenníku Výber. V období rokov 1991 – 1992 bol šéfredaktorom časopisu Výber.

Diplomacia

V diplomatických službách pôsobí od roku 1992, keď nastúpil ako radca zastupiteľského úradu v Kodani. Následne bol jeho vedúcim. V rokoch 1997 až 2000 bol veľvyslanec v Spojenom kráľovstve. V rokoch 2001 až 2003 pracoval ako generálny riaditeľ Ministerstva obrany. V rokoch 2003 – 2008 zastával funkciu veľvyslanca Slovenska pri NATO a v rokoch 2008 až 2010 bol generálnym riaditeľom sekcie politického riaditeľa Ministerstva zahraničných vecí. V roku 2009 sa mal stať nástupcom Jána kubiša v ministerskom kresle. V rokoch 2010 až 2015 bol veľvyslancom Slovenska v Nemecku. Štátnym tajomníkom Ministerstva zahraničných vecí a euróskych záležitostí sa stal k 1. máju 2015, nahradil odvolaného Petra Buriana. V rokoch 2016 až 2017 pracoval v kancelárii ministra zahraničných vecí.
K 1. augustu 2017 sa stal veľvyslancom vo Francúzsku. Jeho predchodcom bol v rokoch 2010 až 2017 Marek Eštok. Poverovacie listiny veľvyslanca odovzdal prezidentovi Macronovi 13. októbra 2017.

Ďalšie činnosti

Je autorom viacerých prekladov, najmä významných historiografických diel, ktoré súvisia s jeho študijným zameraním, najbližšie mu vychádza preklad štandardného diela popredného britského historika Orlanda Figesa pod názvom Ruská revolúcia : 1891 – 1991 (2015), spolu s bratom Martinom Slobodníkom (sinológom a tibetológom) preložil bestseller Krvavé územie: Európa medzi Hitlerom a Stalinom (2013) od amerického historika Timothyho D. Snydera. Podieľal sa na preklade diela Alexandra Solženicyna Súostrovie Gulag: 1918 – 1956 (1991) a na jeho reedícii v modernej jazykovej úprave (2012).
Merklingen

Dejiny

Prvá písomná zmienka o obci Merklingen je z roku 861.

Geografia a poloha

Obec Merklingen leží v pohorí Švábska Jura, asi 20 km severozápadne od mesta Ulm, medzi mestami Geislingen an der Steige a Blaubeuren.
Merklingen susedí (od severu v smere hodinových ručičiek) s obcami: Nellingen, Dornstadt a mestom Laichingen (všetky okres Alb-Donau), ďalej s obcami Hohenstadt, Drackenstein, Bad Ditzenbach (všetky okres Göppingen).
Osud

Osud je moc, ktorej je všetko, i konanie človeka, podriadené.
Podľa homérskeho mýtu je osud ('moira) hlavná distributívna sila, nadriadená všetkému, i bohom, ktorí naň či pri ňom prisahajú. Jeho kompetencia a výkon sú tabu. Funkciou osudu bolo distribuovať kompetencie zložkám priestorového kontinua, pričom jeho uniformita bola daná sociálnym pôvodom moiry.
Osud v stoicizme je tajomná moc riadiaca všetko dianie, vrátane chodu ľudských dejín, pričom ju nemožno ovplyvniť vôľou alebo predvídaním človeka.
Virtuálne sídlo

Dôvody zriadenia virtuálneho sídla firmy

Dôvody, využitia virtuálneho sídla, môžu byť rôzne. Ak ste začínajúci podnikateľ, nechcete zbytočne investovať do drahých prenájmov, keďže neviete, ako bude váš biznis rentabilný. Nízke nájomné za virtuálnu kanceláriu vám môže zo začiatku podnikania pomôcť prežiť. Výhodné je to pre vás aj v tom prípade, že už ste „zabehnutý“ podnikateľ, ale k výkonu svojej práce nepotrebujete každodenne sedieť v prenajatej kancelárií. Rovnako, pokiaľ viete, že sa onedlho budete musieť presťahovať zo súčasného prenájmu inam – je jednoduchšie len raz zadať adresu virtuálneho sídla. Pre podnikateľov z celého územia SR alebo pre zahraničných investorov je niekedy výhodné mať virtuálne sídlo v hlavnom meste – Bratislave. Benefit hlavného mesta spočíva nielen v imidži spoločnosti, ale napríklad aj v anonymite či menej častých návštevách daňových i finančných inštitúcií.

Obchodný register

Obchodný register je verejný zoznam, do ktorého sa zapisujú zákonom stanovené údaje týkajúce sa podnikateľov a ktorého súčasťou je zbierka zákonom ustanovených listín.
Tajný agent Jack T.

Dej

V pokojných Apalačských vrchoch východného Kentucky sú vyhadzované toxíny do opustených baní, čo spôsobuje ekologickú pohromu, ale miestni obyvatelia nemôžu nič robiť. Environmental Protection Agency CID agent Jack Taggart (Steven Seagal) je poslaný aby to vyšetril po tom, čo svojho kolegu nájde, zrejme nie náhodou, mŕtveho. EPA dostane anonymný list z mestečka Jackson a Taggart tam tajne odchádza vyšetrovať.
Je zistané, že Hanner Coal Company, ktorú vlastní Orin Hanner Sr. (Kris Kristofferson) vyváža toxický odpad do opustenej uhoľnej bane. Tak Jack prichádza do mestečka Jackson kde je jeho krytím práca v miestnom kostole ako tesár. Ostane bývať v suteréne kostola a začne svoju kryciu prácu opravou strechy na dome kde je jedno z troch detí choré kvôli znečisteniu. Jack sa pokúša od rodiny zistiť viac, ale nemajú veľmi čo povedať. Pri testovaní vody sa Taggart dostane na miestne marihuanové pole, kde je zadržaný pestovateľmi. Po ich odzbrojení im povie, že nemá záujem ich zatknúť.
Muži zodpovední za smrť ďalšieho agenta sú skoro varovaní na prítomnosť Taggarta. Ako nováčik v malej miestnej komunite je ohrozovaný Hannerovym synom, Orinom Jr. (Brad Hunt), neschopným nástrojom spoločnosti, skorumpovaným miestnym šerifom (Ed Bruce) a niekoľkými násilníkmi, ktorí pre nich pracujú. Násilníci nechávajú v Taggartovom byte dva štrkáče, na čo Taggart reaguje tým, že hady chytí a dá ich do auta násilníkov, čo spôsobí, že havarujú. Skoro potom naňho zaútočí päť násilníkov, keď nakupuje, ale Taggart ich zdolá. Orin potom objednáva jedného z jeho vodičov kamiónov, aby zabezpečil "nehodu" zhodením ho z cesty, ale Taggart unikol, kým vodič je zabitý.
Taggart sa vráti do mesta a bojuje proti poslednému násilníkovi Orina, a nato od neho vyžaduje pravdu. Taggart nato ide do Las Vagas zatknúť Orina Sr. Na rokovaní o prijatí ho čaká vo federálnom väzení, Orin však so zbraňou odoláva, ale Taggart ho zasiahne do ramena a tak je vzatý do väzby.
Taggart sa potom vracia do mestečka Jackson, kde sa zmieri so Sarah.

Predaj

Film mal ďalší finančný neúspech a zarobil len 6 miliónov $ počas otváracieho víkendu. Hoci je popisovaný ako úspešnejší ako film Aljaška v plameňoch, teda ďalšie ekologické snahy Seagala, neurobili dobrý dojem pri predaji. Film celkovo v USA zarobil 16 228 448 $.
Deathcore

Charakteristika

Zvyčajný je growling a screaming, kým čisté vokály sú veľmi zriedkavé. Deathcore je definovaný breakdownami, blast beatmi a death metalovými riffmi. Skupiny do tvorby včleňujú gitarové sóla a melodické riffy podobné ako v metalcore. Podobne ako ďalšie extrémne metalové žánre, gitaristi deathcoru podlaďujú svoje gitary, čo dáva tejto hudbe ťažký zvuk.
Pierregot

Poloha

Obec má rozlohu 2,46 km². Najvyšší bod je položený 134 m n. m. a najnižší bod 95 m n. m.

Obyvateľstvo

Počet obyvateľov obce je 251 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Komňa

Kultúrne pamiatky

V obci sa nachádzajú dve malé múzeá: Obydlie miškára a Pamätník J. A. Komenského. V katastrálnom území obce na ostrohe Hrádek sa nachádza zrúcanina hradu Zuvačov.
Ján Zachar (tréner)

Životopis

Počas pôsobenia vo Frýdku-Místku si urobil trénerské meno, keď ho priviedol do prvej ligy. Pokračoval v Třínci, Tatrane Prešov a opäť vo Frýdku-Místku. Nasledovalo neúspešné pôsobenie v Sparte, odkiaľ sa presunul do Slovana Bratislava. Po 8 rokoch sa vrátil trénovať Třínec. Neskôr nasledovalo pôsobenie v Košiciach a Ostrave.
Le Loroux-Bottereau

Poloha

Obec má rozlohu 45,31 km². Najvyšší bod je položený 93 m n. m. a najnižší bod 2 m n. m.

Obyvateľstvo

Počet obyvateľov obce je 6 635 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Kapučíno

Kapučíno (z tal. cappuccino [kapučino]) je pôvodom taliansky kávový nápoj, ktorý sa skladá z 1/3 espressa, 1/3 mlieka a 1/3 mliečnej peny.

Príprava

Do väčšej šálky si urobíme espreso a našľaháme penu. Aby bolo kapučíno naozaj dobré, je ideálne mať vychladenú kanvičku a vychladené plnotučné mlieko. Pena sa šľahá jemne, konečná teplota by nemala presiahnuť 70 ᵒC, tzn. kapučíno by sa malo dať hneď po príprave vypiť, bez toho aby ste sa popálili. Dôležité je, aby pena bola naozaj kvalitná, neobsahovala bublinky vzduchu (to sa dosiahne sklepávaním peny v kanvičke), a zároveň tvorila v hrnčeku aspoň 1,5 cm vrstvu.
Umeleckou formou prípravy kapučína je tzv. latte art (maľovanie obrázkov do kapučína).
.17 Hornady Magnum Rimfire

.17 Hornady Magnum Rimfire, známy aj pod svojou skratkou .17 HMR je puškový náboj s okrajovým zápalom. Bol vyvinutý z náboja .22 WMR zúžením strely na kaliber .17 (4 5 mm). Obvykle sa používa strela o hmotnosti 17 grainov (1,1 g), vďaka čomu úsťová rýchlosť dosahuje priemerne hodnotu 775 m/s. Tento náboj je považovaný za najpresnejší náboj s okrajovým zápalom. Tejto presnosti (hlavne v porovnaní s nábojmi .22 WMR – úsťová rýchlosť cca 600 m/s a .22 LR – úsťová rýchlosť cca 450 m/s, pri použití dlhej, puškovej, hlavne, ktoré sú mu podobné) je dosahované hlavne vďaka tej vyššie zmienenej vysokej rýchlosti, ktorá má z balistického hľadiska za následok veľmi plochú trajektóriu letu.

Dejiny

Tento náboj bol skonštruovaný firmou Hornady v Spojených štátoch a na trh bol uvedený v roku 2002.

Výkon

Aj napriek tomu že tieto náboje často používajú expanzívnu strelu (HP), tak z hľadiska terminálnej balistiky je ich výkon veľmi malý. Preto sa používajú len na najmenšiu zver a škodnú.
Pierre André Latreille

Biografia

Narodil sa v skromných pomeroch v meste Brive-la-Gaillarde a v roku 1778 začal študovať college Lemoine v Paríži. Po vysvätení za kňaza v roku 1786 sa vrátil nazad do Brives, kde trávil všetok svoj voľný čas štúdiom hmyzu. V roku 1788 odišiel do Paríža a stal sa aktívnym členom tunajšej vedeckej komunity. Ako kňaz s konzervatívnym vzdelaním odmietol Francúzsku revolúciu, opustil Paríž a neskôr bol uväznený v Bordeaux. V roku 1796 vydal v Brives svoju známu prácu: Précis des caractères génériques des insectes, disposés dans un ordre naturel.  
V roku 1798 bol poverený úlohou usporiadať entomologickú zbierku Muséum national d'histoire naturelle v Paríži, v roku 1814 sa stal členom Académie des sciences (nasledujúc G. A. Oliviera) a v roku 1821 sa stal rytierom Čestnej légie. Bol profesorom zoológie na veterinárnej škole v Alfort pri Paríži a v roku 1830 bol menovaný profesorom zoológie (kôrovce, pavúky a hmyz) a bol menovaný aj predsedajúcim profesorom Henri Marie Ducrotay de Blainvilleom.
V roku 1802 Latreille opísal nadčeľaď Papilionoidea a čeľaď Papilionidae. V roku 1804 opísal rod 
Parnassius.
Na jeho počesť bol jeho menom pomenovaný rod kraba Latreillia.
Orgán činný v trestnom konaní

Orgán činný v trestnom konaní je orgán verejnej moci, ktorý na základe právneho poriadoku vykonáva  trestné konanie.

Poľsko

V Poľsku tvorí orgány činné v trestnom konaní (poľ. Organy procesowe w postępowaniu karnym) súd, prokurátor a policajné orgány.
Turkménčina

Politika

V roku 2002 boli z politických dôvodov premenované turkménske názvy mesiacov a dní v týždni podľa knihy Ruhnama napísanej Saparmuratom Niyazovom. Napr. január bol premenovaný na Türkmenbaşy (v preklade "otec všetkých Turkménov" - prezývka Saparmurata Niyazova. Marec bol premenovaný na Gurbansoltan podľa mena Niyazovej matky (Gurbansoltan Eje) a september na Ruhnama (názov Niyazovej knihy "Ruhnama", ktorú prezentoval ako duchovný sprievodca všetkých Turkménov). V júli 2008, po Niyazovej smrti, bolo toto rozhodnutie vrátené späť.
Tendu

Poloha

Obec má rozlohu 42,17 km². Najvyšší bod je položený 174 m n. m. a najnižší bod 107 m n. m.

Obyvateľstvo

Počet obyvateľov obce je 609 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Avesnes-le-Comte

Poloha

Obec má rozlohu 9,38 km². Najvyšší bod je položený 154 m n. m. a najnižší bod 99 m n. m.

Obyvateľstvo

Počet obyvateľov obce je 2 085 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Lironcourt

Poloha

Obec má rozlohu 4,84 km². Najvyšší bod je položený 402 m n. m. a najnižší bod 232 m n. m.

Obyvateľstvo

Počet obyvateľov obce je 72 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Lessay (obec)

Poloha

Obec má rozlohu 22,23 km². Najvyšší bod je položený 42 m n. m. a najnižší bod 5 m n. m.

Obyvateľstvo

Počet obyvateľov obce je 2 025 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Haux (Gironde)

Poloha

Obec má rozlohu 10,21 km². Najvyšší bod je položený 101 m n. m. a najnižší bod 11 m n. m.

Obyvateľstvo

Počet obyvateľov obce je 783 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Arizona Diamondbacks

Arizona Diamondbacks je profesionálny bejzbalový klub, hrajúci Major League Baseball, patriaci do západnej divízie National League. Klub bol založený v roku 1998.
Za svoju krátku históriu klub dokázal jedenkrát vyhrať Svetovú sériu, a to v roku 2001.
Brahmanizmus

Brahmanizmus alebo bráhmanizmus (nesprávne brahmánizmus, zastarano brahminstvo) alebo brahmanstvo je indické náboženstvo nadväzujúce na védizmus, súčasť kastového zriadenia; obnovenou formou brahmanizmu je hinduizmus.
Zákryt

Zákryt je úkaz, pri ktorom teleso s väčšími uhlovými rozmermi zakryje pozorovateľovi teleso s menšími uhlovými rozmermi. Alebo keď jedno teleso prejde pred alebo za druhým telesom.
Zákryt Jupiterových mesiacov nastáva, ak daný mesiac na svojej obežnej dráhe okolo Jupitera vstúpi za kotúč Jupitera, zákryt sa končí jeho výstupom spoza tohto kotúča. Podobne nastáva napríklad zákryt hviezdy Mesiacom, planétou alebo asteroidom, zákryt jednej zložky dvojhviezdy druhou zložkou pri zákrytových premenných hviezdach, zákryt rádiového zdroja Mesiacom alebo Slnkom a pod. Zákryt Slnka Mesiacom nazývame zatmenie Slnka.
Mnohé zákryty sú jedinečnou príležitosťou na výskum daných objektov. Zákryt hviezdy asteroidom umožňuje určiť rozmery asteroidu, zákryt rádiového zdroja Mesiacom uhlové rozmery rádiového zdroja, zákryt rádiového zdroja Slnkom umožňuje určiť vlastnosti rádiového zdroja i slnečnej atmosféry, zákryt hviezdy Jupiterom hrúbku a vlastnosti atmosféry Jupitera a pod. Zo zákrytov Jupiterových mesiacov určil Ole Rømer rýchlosť svetla.
Veľký Meder

Polohopis

Mesto leží v južnej časti Žitného ostrova, len asi 8 km severne od Dunaja a maďarskej hranice. Od Dunajskej Stredy je vzdialené 20 km juhovýchodne, od Komárna 32 km západne a Győr leží len 25 km južne. Križuje sa tu cesta I/13, I/63 a II/561, dôležitú úlohu zohráva aj železničná trať Bratislava – Komárno.

Dejiny

Z územia Veľkého Medera sa našli doklady osídlenia kultúry s lineárnou keramikou a želiezovskej skupiny, ďalej osídlenia v starej bronzovej dobe, a najmä germánske sídlisko zo starej aj mladej rímskej doby.
Pomenovanie usadlosti (Marthamagor 1239, Villa Meger 1268, Marchamagyar 1298, neskôr Mogor, Megere a podobne) je zložené zo slovanského slova Marča (k osobnému menu Marek) a slova maďar(ský). Fakt, že bolo v názve treba použiť slovo maďarský poukazuje na to, že osada pod týmto názvom vznikla ako maďarská osada v nemaďarskom, teda slovenskom prostredí. Pôvodní slovanskí obyvatelia (osady a/alebo jej okolia) boli teda nútení podrobiť sa starým Maďarom [Dvořák 89].
Veľké jazerá, rieky a potoky obklopujúce mesto, núkali dobré podmienky na rybárčenie, kopcovité okolie mesta zase na pestovanie poľnohospodárskych plodín a chovu zvierat. Obranyschopnosť novej usadlosti a bezpečnosť obyvateľstva zaručovali i tri avarské zemné hrady, ktoré poznali pod menom  „avargyűrű” (avarský prsteň) či „tatárhányás” (tatársky vrch)
V čase panovania kniežaťa Gejzu I. (970 – 997) sa prechodné bydlisko kmeňov zmenilo na stálu usadlosť, čo v dejinách meste považujeme za dôležitú historickú udalosť. Prvými obyvateľmi boli pravdepodobne jazdci z ozbrojeného sprievodu panovníka. Presný rok ich usadenia  nepoznáme. V listine Bélu IV. z roku 1268 (Nagy diploma – Veľký diplom) je mesto spomenuté pod menom Villa Meger. Toto pomenovanie poukazuje na to, že to bola významná, obývaná usadlosť. V listine sa ďalej uvádza, že vlastníkom mesta je comes Parabuch, ktorý časť svojich majetkov odovzdal synovi Izsopovi. Odtiaľ pochádza meno obce Ižop. Veľký diplom z roku 1268 je prvou známou, uchovanou kráľovskou listinou z histórie Veľkého Medera a čas jeho vzniku je datovaný od tohto roku. V roku 1998 bolo teda 730. výročie vzniku.

Pomníky

Socha Bélu Bartóka, pomník hrdinov I. a II. svetovej vojny.

Termálpark Veľký Meder

Termálpark Veľký Meder je obkolesený 100 ha lesoparkom sa nachádza 10 km od maďarských hraníc a 65 km od Bratislavy. Krytý rekreačný komplex je otvorený celý rok medzi 9:00 a 21:00 h. Vodná plocha krytého bazéna má atypický tvar s rozlohu 300 m² a hĺbkou 1,3 m. Nachádza sa tu aj polokrytý sedací bazén s vyššou teplotou vody.
Vo všetkých bazénoch je termálna voda s teplotou 27 – 38 °C, vhodná na liečenie ochorení kĺbov, chrbtice a svalstva. Tento komplex okrem bazénov ďalej ponúka návštevníkom perličkový kúpeľ, masáž, solárium, saunový svet, bioptron liečbu, kozmetický salón, samoobslužnú reštauráciu a bar. V lete je k dispozícii 8 bazénov, reštaurácie, občerstvenia, športové vyžitie pre deti i dospelých. Ubytovanie sa je priamo v areáli.
Koliza pyskatá

Pôvod

Koliza pyskatá pochádza z Južnej Ázie (Bangladéš, Mjanmarsko).
La Ségalassière

Poloha

Obec má rozlohu 6,57 km². Najvyšší bod je položený 652 m n. m. a najnižší bod 536 m n. m.

Obyvateľstvo

Počet obyvateľov obce je 120 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Hlavný hrebeň Západných Tatier

Hlavný hrebeň Západných Tatier sa tiahne v dĺžke 42 km od Hutianskeho po Ľaliové sedlo. Jeho najvyšším bodom je Baníkov (2 178,0 m), lebo Bystrá leží už v južnej rázsoche Blyšťa. Výškové rozdiely má úhrnom asi 9 150 m (Puškáš), teda prevýšenie zhruba polovicu.
V úseku Pyšné sedlo – Temniak síce miestami vidno chodník, ale nie je značený, a teda vstup naň nie je povolený. Prístup na Tomanovské sedlo zo slovenskej strany, z Tichej doliny, bol pri našom vstupe do Schengenu uzavretý. Bivakovanie na hrebeni je zakázané a zvlášť v letnom období dôsledne sankcionované.
Uvádzané sú štíty a skaly v tomto hrebeni od západu na východ, ako aj sedlá medzi nimi – tie sú kurzívou. Úsek po Volovec je súčasťou Roháčov, od Tomanovského sedla zas Červených vrchov. Od Volovca hrebeň tvorí štátnu hranicu s Poľskom. Niektoré objekty v pohraničnom hrebeni majú v mapách len poľský názov. Tri kopy sa od východu volajú Prvá, Druhá a Tretia kopa.

Hlavný hrebeň

Hutianske sedlo (1 185 m) – Biela skala (1 316 m) – - sedlo pod Bielou skalou – Radové skaly – Sivý vrch (1 804,6 m) – Pálenica (1 573 m) – Redikalné (1 651,2 m) – Pálenica (1 752,6 m) – Brestová (1 902,6 m) – Teľaciarky – sedlo Parichvost (1 855,5 m) – Salatín (2 047,5 m) – Skriniarky – Spálená (2 083,3 m) – Pachoľa (2 166,6 m) – Baníkovské sedlo (2 040,4 m) – Baníkov (2 178,0 m) – Hrubá kopa (2 166,4 m) -Tri kopy – Smutné sedlo (1 962,5 m) – Nohavica (2 051,7 m) – Plačlivô (2 124,6 m) – neoznačené sedlo (1 962,5 m) – Ostrý Roháč (2 087,5 m) – Jamnícke sedlo (1 910,4 m) – Volovec (2 063,4 m) – Deravá (1 955,4 m) – sedlo pod Deravou (1 821,6 m) – Hrubý vrch (2 136,9 m) – Jarzabcza Przelecz (1 954 m) – Končistá (1 993,5 m) – Račkovo sedlo (1 965 m) – Klin (2 172,7 m) – Gáborovo sedlo (1 937,5 m) – Banistá (Liliove turnie) – Bystré sedlo (1 946,4 m) – Blyšť (2 154,7 m) – Pyšné sedlo (1 791,6 m) – Veľká Kamenistá (2 127,4 m) – Hlinské sedlo (1 913 m) – Smrečiny (2 068,2 m) – Smrečinské sedlo (1 798,9 m) – Poľská Tomanová (1 977,3 m) – Suchy Wierch Tomanowy (1 860,3 m) – Tomanovské sedlo (1 685,9 m) – Stoly (1 947,2 m)- Temniak (2 096,3 m) – Kresanica (2 121,9 m) – Litworowa przelecz (2 037 m) – Malolučniak (2 104,8 m) – Kondratova kopa (2 004,6 m) – Kondracké sedlo (1 863,3 m) – Suchá Kopa (1 893,4 m) – Goričková (1 912,2 m) – sedlo pod Zákosmi (1 812 m) – Kasprov vrch (1 986,7 m) – Suché sedlo (1 949,1 m) – Beskyd (2 012 m) – Ľaliové sedlo (1 947 m).
Nikola Radosová

Reprezentácia

Nikola Radosová je súčasťou úspešnej generácie, ktorá reprezentovala Slovensko na majstrovstvách Európy a sveta v mládežníckych kategóriách kadetiek a junioriek. V roku 2009 dosiahli 4. miesto na ME kadetiek v Holandsku a následne 14. miesto na MS kadetiek v Thajsku. V kategórii junioriek dosiahli v roku 2011  6. miesto na ME v Srbsku a 7.miesto na MS v Peru. V seniorskej reprezentácii debutovala v roku 2011 a získala s ňou v roku 2016 strieborné medaily v Európskej lige.
ISO 3166-2:PL

Kódy ISO 3166-2 pre Poľsko identifikujú 16 vojvodstiev. Prvá časť (PL) je medzinárodný kód pre Poľsko, druhá časť pozostáva z dvoch písmen identifikujúcich vojvodstvo.
Csornský okres

Csornský okres (maď. Csornai járás) je okres v severnom Maďarsku v župe Győr-Moson-Sopron. Jeho správnym centrom je mesto Csorna.
Námestie Konak

Námestie Konak, turecky Konak Meydanı, je centrálne námestie a dopravný uzol v tureckom meste Izmir.

Popis

Uprostred západnej časti námestia je veža s hodinami, postavená v roku 1901 podľa plánov architekta Raymonda Charlesa Pérého. Severne od nej stojí izmirská radnica a východne mešita Yali pôvodne z 18. storočia. Pred radnicou je pamätník tureckého národného hrdinu Hasana Tahsina, ktorý údajne vystrelil prvý výstrel v tureckej vojne za nezávislosť. Východná hranica námestia je ulica Cumhuriyet, západná ulica Mustafa Kemal Sahil. Na juhu je park Kent-Tarihi.
Cez ulicu Mustafa Kemal Sahil je prístav Konak. Pristávajú tu trajekty z Karşıyaka, Göztepe, Alsancaku a Bayraklı.
Jolivet (Meurthe-et-Moselle)

Poloha

Obec má rozlohu 7,2 km². Najvyšší bod je položený 295 m n. m. a najnižší bod 221 m n. m.

Obyvateľstvo

Počet obyvateľov obce je 842 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Kantón (Švajčiarsko)

Švajčiarsku konfederáciu tvorí 26 kantónov (nem. Kantone, franc. cantons, tal. cantoni, rétorom. chantuns), ktoré sú jeho autonómnymi členskými štátmi. V nemeckom prostredí bývajú tradične označované slovom Stand - stav (v mn. čísle Stände). Výraz kantón bol prvý raz použitý v roku 1475.
Každý kantón konfederácie má vlastnú ústavu ako aj vlastné zákonodarné, výkonné a právo vynucujúce orgány.
Saint-Urbain-Maconcourt

Poloha

Obec má rozlohu 25,85 km². Najvyšší bod je položený 377 m n. m. a najnižší bod 187 m n. m.

Obyvateľstvo

Počet obyvateľov obce je 649 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Hamerská stráň

Ochrana

Predmetomom ochrany je krovinatá stráň s teplomilnými spoločenstvami. Je to strmá stráň kde sa dochovala vzácna vegetácia. Vyskytujú sa tu jagavka konáristá (Anthericum ramosum), poniklec veľkokvetý (Pulsatilla grandis), poniklec lúčny (Pulsatilla pratensis), veternica lesná (Anemone sylvestris) a nátržník biely (Potentilla alba).